OpenLLM-France/wikimedia huggingface dataset:
# Cal Pinyol (Cornudella de Montsant)

Cal Pinyol és una obra renaixentista de Cornudella de Montsant (Priorat) inclosa a l'Inventari del Patrimoni Arquitectònic de Catalunya.

## Descripció

Casa de planta baixa, pis i golfes, bastida de carreu a la planta baixa i de paredat després. A la façana s'hi obren la portalada principal, amb arc de mig punt i carreus sobresortit, un balcó a nivell d'entresòl i els balcons del primer pis, aquest darrers sortits, Sobre la porta hi ha un llum de ferro forjat que representa un ocell i que és del mateix tipus que el que hom troba a les esglésies de la comarca.

## Història

La casa no disposa de punt de referència per a la seva datació. Això no obstant, per la tipologia de la portalada principal, hom ha d'incloure la construcció dins el segle xvii, de manera semblant a les altres cases del poble són datades. Inclosa dins el sector antic del nucli urbà, cal Pinyol sofrí també la reforma de la façana per la incorporació dels balcons. Darrerament hom restaurà la façana i hi col·loca el llum de ferro. El balcó, a mig nivell entre la planta baixa i el primer pis, és un element que es troba en alguna altra construcció de la localitat i no és freqüent a la comarca. Cal Pinyol ha passat darrerament per diferents mans, totes elles alienes a la vida local.

## Referències

* ↑ «Cal Pinyol». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 març 2019].
# Etelweard

Etelweard (en anglès Ethelweard; en anglès antic: Ælfweard) (904 - 2 d'agost de 924) va ser el segon fill del rei de Wessex Eduard el Vell; el primer que va tenir amb la seva esposa Elfleda (Ælfweard).
L'única font contemporània que s'hi refereix, la Crònica anglosaxona, només diu que va morir poques setmanes després de la mort del seu pare el 17 de juliol de 924, i que els van enterrar junts a la Catedral de Winchester. Algunes fonts indicarien que hauria estat assassinat per ordres del seu mig germà gran Etelstan.
Alguns historiadors moderns conclouen que va ser escollit per succeir el seu pare per davant d'Etelstan, o pot ser que el regne havia estat dividit entre tots dos: Wessex per Etelweard i Mèrcia per Etelstan. Alternativament, hi ha qui creu que Etelward mai va ser rei i Etelstan hauria estat l'únic hereu d'Eduard.

## Referències

* ↑ Keynes, Simon (2001). "Rulers of the English, c.450-1066"
* ↑ Williams, Ann, "Some Notes and Considerations on Problems Connected with the English Royal Succession, 860–1066", Proceedings of the Battle Conference, 1978, R. Allen Brown, ed., Boydell & Brewer, 1979, 144–167
# Maria Rieradevall i Tarrés

Maria Rieradevall i Tarrés (Vidreres, 4 d'abril de 1973) és una advocada i política catalana, senadora per Girona en la X legislatura.

## Biografia

És llicenciada en Dret per la Facultat de Ciències juridicoeconòmiques de la Universitat de Girona, i especialitzada en dret d'estrangeria. Col·legiada al Col·legi d'Advocats de Girona des de 1.997, de 1999 a 2005 formà part de la seva Junta de Govern, i de 2003 a 2005 en fou Presidenta de la Comissió de Drets Humans, de 2000 a 2011 presidenta de la Subcomissió d'Estrangeria i professora i coordinadora de l'Àrea de Dret d'Estrangeria de l'Escola de Pràctica Jurídica de l'ICAG.
Des de 2004 és membre del Comitè Executiu provincial de Girona de Convergència Democràtica de Catalunya, i Secretària Executiva de Militància i Formació des de 2012. Fou escollida senadora per Girona a les eleccions generals espanyoles de 2011. Ha estat portaveu de la Comissió de Justícia del Senat d'Espanya.

## Referències

* ↑ Currículum Arxivat 2016-02-26 a Wayback Machine. a estrangeria-advocats.com
* ↑ Fitxa del Senat
# Andoquero

L' andoquero o andokero (Miranya, Miraña-Carapana-tapuyo) és una de les llengües witoto extingida de Colòmbia vers el 1867.

## Referències

* ↑ Ethnologue el barreja amb el Carapana-tapuya. Les llengües pertanyen clarament a famílies diferents.
* ↑ Andokero a proel.org
# Sanuki udon

El sanuki udon (讃岐 うどん) és un plat típic de la Prefectura de Kagawa (Japó). Es compon de fideus gruixuts japonesos, anomenats udon, que van dins d'una sopa, tradicionalment composta de tonyina i kelp (un tipus d'alga) lleugerament assaonada. La varietat d'udon utilitzada, també anomenada sanuki , és especialment contundent i combina una textura suau amb una fermesa al dente , resultat de la combinació d'ingredients i tècniques locals característiques.
Per ocasions especials, com funeral tot en el dia d'Any Nou.
La tradició afirma que el sanuki udon va ser portat de la Xina en el segle ix pel monjo Kukai. Des 2003, la popularitat d'aquest plat ha crescut extraordinàriament, de manera que persones de tot Japó visiten la zona només per provar-lo.

## Referències

* 1 2 Small-town noddle makes good. Provincial Specialty s Stock Rising in the Big City, en WebJapan.com (16 de gener de 2004).
* ↑ «Shikoku lloc web». Arxivat de l'original el 2008-06-03. [Consulta: 20 agost 2011].
# STS-41-B

STS-41-B va ser la 10a missió del Transbordador Espacial de la NASA i el 4t vol del Transbordador Espacial Challenger. Va ser llançat el 3 de febrer de 1984, i va aterrar l'11 del mateix mes després de desplegar dos satèl·lits de comunicacions. També va ser notable per a la inclusió del primer passeig espacial sense lligams.
Després de la STS-9, es va canviar el sistema d'ennumeració de vols del transbordador. Per tant, el següent vol, en lloc de ser designat STS-11, es va convertir en STS-41-B; el successor original de STS-9, STS-10, va ser cancel·lat a causa dels retards de la càrrega útil.

## Tripulació

| Posició | Astronauta | Astronauta |
| Comandant | Vance D. Brand Tercer vol espacial | Vance D. Brand Tercer vol espacial |
| Pilot | Robert L. Gibson Primer vol espacial | Robert L. Gibson Primer vol espacial |
| Especialista de la Missió 1 | Bruce McCandless II Primer vol espacial | Bruce McCandless II Primer vol espacial |
| Especialista de la Missió 3 | Robert L. Stewart Primer vol espacial | Robert L. Stewart Primer vol espacial |
| Especialista de la Missió 2 | Ronald McNair Primer vol espacial | Ronald McNair Primer vol espacial |

## Vegeu també

* Llista de vols espacials tripulats cronològicament

## Enllaços externs

* Mission summary Arxivat 2012-05-04 a Wayback Machine. and additional information Arxivat 2012-07-16 a Wayback Machine.. NASA.
* STS-41-B video highlightsArxivat 2012-06-09 a Wayback Machine.. NSS.
# Bogarra

Bogarra és un municipi de la província d'Albacete, que es troba a 75 km de la capital de la província. Pertany a la comarca de la Serra del Segura. El 2005 tenia 1.121 habitants, segons dades del INE: 538 dones i 583 homes. Inclou les pedanies de El Altico, Cañadas de Haches de Abajo, Cañadas de Haches de Arriba, Las Casas de Haches, La Dehesa del Val, Las Mohedas, Potiche i Yeguarizas.
# Buddy Boy

Buddy Boy és una pel·lícula dirigida per Mark Hanlon, estrenada el 2000.

## Argument

La pel·lícula conta la història d'un pietós introvertit, la convicció religiosa del qual comença a esmicolar-se sota el pes d'una existència cruel i estranya, Buddy Boy és un estudi de la fe, l'obsessió, l'alienació i la bogeria. El personatge del títol de la pel·lícula, Francis, viu amb la seva mare invàlida, en un apartament sòrdid, i ha patit una vida de desgràcies implacable i brutal. Gradualment, s'ha retirat del món i, silenciosament, observa els altres més que interaccionar-hi. L'únic consol ha estat el seu catolicisme, però ha començat a qüestionar la seva fe en un Déu afectuós que permet tant de mal i dolor. Quan descobreix en un altre apartament una dona bonica i misteriosa, Francis no la pot parar de vigilar, ni tan sols després que la conegui i s'enamori romànticament.

## Repartiment

* Aidan Gillen: Francis
* Emmanuelle Seigner: Gloria
* Susan Tyrrell: Sal
* Mark Boone Junior: Vic
* Harry Groener: Pare Gillespie
* Hector Elias: Mr. Salcedo
* Jon Huertas: Omar
* Richard Assad: Haroonian

## Referències

* ↑ «Buddy Boy». The New York Times.

## Enllaços externs

* www.preview-online.com Arxivat 2008-06-30 a Wayback Machine.
# Mikel Erentxun

Mikel Erentxun (Caracas, 23 de febrer de 1965) és un músic instal·lat a Sant Sebastià des de ben petit. Va ser vocalista de Duncan Dhu al costat de Diego Vasallo abans d'iniciar la seva carrera en solitari.
Editen el seu primer disc el 1985 ("Por tierras escocesas") i estan en actiu fins a l'any 2001, en el qual publiquen Crepúsculo.
Separats, comencen una carrera en solitari el 1992 amb el disc Naufragios, del que destaquen temes com A un minuto de ti o Esta luz nunca se apagará. Una vegada dissolt Duncan Dhu, continuen en solitari, publicant després de l'èxit de Naufragios, El abrazo del erizo (1995), Acróbatas (1998), Te dejas ver (2000), Ciudades de paso (2003), i el recopilatori Éxitos (2004). En els seus discos han col·laborat musics de la talla de Mark Gardener, Robert Quine, Pete Thomas, Lloyd Cole, Mathew Sweet, o Fred Maher.
L'octubre del 2006 surt a la venda el nou treball del cantant basc, que s'anomena Corredor de la suerte i en el qual col·laboren Amaral i Dani Martín.

## Discografia

* Naufragios (1992)
* El abrazo del erizo (1995)
* Acróbatas (1998)
* 7 Años (només als Estats Units) (2000)
* Te dejas ver (2000)
* Ciudades de paso (2003)
* Éxitos (2004)
* El corredor de la suerte (2006)
* Tres noches en el Victoria Eugenia (2008)
* Detalle del miedo (2010)
* 24 golpes (2012)
* Corazones(2015)
* El hombre sin sombra (2017)
* Live at the Roxy (2018)
* El Último vuelo del hombre bala (2019)
* Amigos de guardia (2021)
# Andrei Sazanov

Andrei Sazanov (en rus Андрей Сазанов) (25 de gener de 1994) és un ciclista rus, professional des del 2013. Combina la carretera amb el ciclisme en pista.

## Palmarès en ruta

* 2013
** Vencedor d'una etapa al Baltic Chain Tour
* 2014
** Vencedor d'una etapa al Gran Premi d'Adiguèsia
* 2018
** Vencedor d'una etapa als Cinc anells de Moscou

## Palmarès en pista

* 2014
** Campió d'Europa sub-23 en Puntuació

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# STS-135

La STS-135 va ser l'última missió del transbordador espacial Atlantis amb destinació a l'Estació Espacial Internacional, el llançament de la qual es va dur a terme el 8 de juliol de 2011.
La càrrega principal de la missió va ser el mòdul logístic multiusos Raffaello.
Una activitat extravehicular es va dur a terme el 12 de juliol, així com una experiència amb el «Robotic Refueling Mission» (RRM), per demostrar la tecnologia i eines per proveir-se satèl·lits en òrbita per mitjans robòtics amb l'ajuda de l'Special Purpose Dexterous Manipulator.

## Tripulació

* Comandant: Christopher Ferguson (3) Estats Units
* Pilot: Douglas G. Hurley (2) Estats Units
* Especialista de missió 1: Sandra Magnus (3) Estats Units
* Especialista de missió 2: Rex J. Walheim (3) Estats Units
El nombre entre parèntesis indica el nombre de vols espacials efectuats per l'astronauta, missió STS-135 inclosa.

## Referències

* ↑ «'Atlantis', últim vol». elperiodico.cat. [Consulta: 9 juliol 2011].
* ↑ «Inspecting Raffaello» (en anglès). NASA. [Consulta: 9 juliol 2011].
* ↑ «NASA plans to refuel mock satellite» (en anglès). Arxivat de l'original el 2012-05-24. [Consulta: 9 juliol 2011].
* ↑ «Satellite Servicing Demonstration» (en anglès). [Consulta: 9 juliol 2011].

## Enllaços externs

* NASA - STS-135 (anglès)
* L'últim viatge dels transbordadors espacials Arxivat 2011-08-19 a Wayback Machine.
# President del Senegal

Aquesta és la llista dels presidents del Senegal de 1960 fins a l'actualitat.
| Nom | Començament del mandat | Fi del mandat | Partit |
| Léopold Sédar Senghor | 6 de setembre de 1960 | 31 de desembre de 1980 | Partit Socialista de Senegal Abans del 1976 Unió Progressiva del Senegal |
| Abdou Diouf | 1 de gener de 1981 | 1 d'abril de 2000 | Partit Socialista de Senegal |
| Abdoulaye Wade | 1 d'abril de 2000 | 2 d'abril de 2012 | Parti démocratique sénégalais - PDS |
| Macky Sall | 2 d'abril de 2012 | actualitat | Alliance pour la république - APR |

## Vegeu també

* Primer Ministre del Senegal

## Referències

* ↑ «Abdoulaye Wadebdou Diouf- biografia». Govern del Senegal. [Consulta: 13 març 2014].(francès)

## Bibliografia

* Seydou Madani Sy. Les régimes politiques sénégalais de l'indépendance à l'alternance politique, 1960-2008. KARTHALA Editions; 2009. ISBN 978-2-8111-0098-8. (francès)
# Bo sobirà

Un bo sobirà o obligació sobirana (en anglès: sovereign bond; en castellà: bono soberano) és, originària i pròpiament, un títol de deute públic emès per un govern en un estat determinat però en una moneda estrangera. La raó d'aquest tipus de bons rau en el fet que països emergents amb un economia inestable tendeixen a emetre deute públic denominat en una moneda forta i estable, a fi d'atraure els inversors que altrament no acudirien a comprar el seu deute. Això es deu al fet que aquest tipus de bons, pel tipus de governs que els emeten, comporten un alt risc creditici. Altrament, la denominació «bo sobirà» s'ha generalitzat en finances per a referir-se genèricament als «bons governamentals» de qualsevol país.

## Vegeu també

* Crisi del deute sobirà europeu
* Bo governamental
# Bustrofedon

Bustrofedon (del grec βουστροφηδόν, boustrophedon, 'volta dels bous') o escriptura bustrofèdica és una modalitat d'escriptura bidireccional en què cada línia comença al mateix costat que ha acabat l'anterior; així, les línies s'alternen de dreta a esquerra i d'esquerra a dreta, en direccions oposades, implicant també la inversió de les lletres.
Moltes llengües antigues usaven aquest sistema («principi bustrofèdic»), entre d'altres la llengua hitita, el grec arcaic i el llatí arcaic.
El mot prové del grec, en què s'usava aquesta manera d'escriure, i descriu el recorregut dels bous en llaurar un camp, que giren i canvien de direcció a cada virada. Els grecs van seguir en un principi la pràctica semítica d'escriure de dreta a esquerra, però des d'una època molt arcaica, possiblement des de les primeres utilitzacions de l'alfabet, al fer inscripcions de diverses línies no les escrivien totes de dreta a esquerra, sinó en sentit bustrofedon, alternativament d'esquerra a dreta i de dreta a esquerra, de manera que no hi havia salts entre una línia i la seva continuació.
Actualment se sosté que l'escriptura d'esquerra a dreta és molt més natural pels dretans, de manera que, una vegada el bustrofedon va posar en vigor també aquesta direcció de l'escriptura, la direcció d'esquerra a dreta es va universalitzar. En l'escriptura bustrofedon les formes de les lletres individuals s'invertien amb la direcció de l'escriptura. Les lletres en llengua grega, de qualsevol línia indicaven, degut a la seva posició, la direcció de la lectura. Quan es va generalitzar l'escriptura d'esquerra a dreta les formes de les lletres gregues eren les inverses a les que havien heretat dels semites.

## Referències

* ↑ Sampson, Geoffrey. Sistemas de escritura. Barcelona: Gedisa, 1997, p. 148-149. ISBN 8474325307.

## Vegeu també

* Stoikhedon
* Atanor
# Fejervarya

Fejervarya és un gènere de granotes de la família Ranidae.

## Taxonomia

* Fejervarya altilabris (Blyth, 1856).
* Fejervarya andamanensis (Stoliczka, 1870).
* Fejervarya assimilis (Blyth, 1852).
* Fejervarya brama (Lesson, 1834).
* Fejervarya brevipalmata (Peters, 1871).
* Fejervarya cancrivora (Gravenhorst, 1829).
* Fejervarya frithi (Theobald, 1868).
* Fejervarya gracilis (Gravenhorst, 1829)
* Fejervarya greenii (Boulenger, 1905).
* Fejervarya iskandari (Veith, Kosuch, Ohler & Dubois, 2001).
* Fejervarya keralensis (Dubois, 1981).
* Fejervarya kirtisinghei (Manamendra-Arachchi & Gabadage, 1996).
* Fejervarya limnocharis (Gravenhorst, 1829).
* Fejervarya moodiei (Taylor, 1920).
* Fejervarya multistriata (Hallowell, 1861).
* Fejervarya murthii (Pillai, 1979).
* Fejervarya mysorensis (Rao, 1922).
* Fejervarya nepalensis (Dubois, 1975).
* Fejervarya nicobariensis (Stoliczka, 1870).
* Fejervarya nilagirica (Jerdon, 1854).
* Fejervarya orissaensis (Dutta, 1997).
* Fejervarya parambikulamana (Rao, 1937).
* Fejervarya pierrei (Dubois, 1975).
* Fejervarya pulla (Stoliczka, 1870).
* Fejervarya raja (Smith, 1930).
* Fejervarya rufescens (Jerdon, 1854).
* Fejervarya sauriceps (Rao, 1937).
* Fejervarya schlueteri (Werner, 1893).
* Fejervarya syhadrensis (Annandale, 1919).
* Fejervarya teraiensis (Dubois, 1984).
* Fejervarya triora (Chuaynkern, Chanard i cols., 2006).
* Fejervarya verruculosa (Roux, 1911).
* Fejervarya vittigera (Wiegmann, 1834).

## Referències

* IUCN (anglès)
# Alejandro Barrera García

* Aquest article tracta sobre el futbolista asturià. Si cerqueu el jugador de bàsquet català, vegeu «Àlex Barrera i Pasan».
Alejandro 'Álex' Barrera García (Oviedo, Astúries, 12 de maig de 1991) és un futbolista professional asturià que juga pel Reial Saragossa com a migcampista.

## Trajectòria esportiva

Barrera va ingressar al planter de l'Sporting de Gijón el 1998, a set anys. Va debutar com a sènior amb l'Sporting de Gijón B el 21 de març de 2010 contra el CD Toledo, i va passar a ser titular indiscutible durant les següents temporades a la segona divisió B.
El 19 d'agost de 2012 Barrera va debutar amb el primer equip, jugant com a titular en una derrota per 0–2 contra el CD Numancia a la segona divisió. El març de 2013 va renovar el contracte amb l'Sporting, fins al 2016.
Barrera va marcar el seu primer gol oficial el dia 1 de setembre de 2013, el segon del que seria una victòria per 3–0 a casa contra el RCD Mallorca.

## Referències

* ↑ El Sporting se estrella en su debut en Soria; Marca, 19 agost 2012 (castellà)
* ↑ Alex Barrera renueva con el Sporting hasta el año 2016; Marca, 21 de març de 2013 (castellà)
* ↑ El Sporting gana con mucha autoridad Arxivat 2013-09-03 a Wayback Machine.; El Comercio, 1 setembre 2013 (castellà)

## Enllaços externs

* Fitxa a l'Sporting de Gijón Arxivat 2014-10-10 a Wayback Machine. (castellà)
* Alejandro Barrera García a BDFutbol
* Alejandro Barrera García, Fitxa a Soccerway
# Sant Joan (Reus)

El Barri de Sant Joan de Reus, va sorgir de la iniciativa del senyor Pàmies (d'on que també s'anomenés Parcel·les Pàmies) cap a finals de la dècada de 1960, amb l'urbanisme incontrolat de l'època, quan era necessari buscar lloc per l'onada d'emigració espanyola. Es varen crear petites parcel·les de 200 metres quadrats cadascuna on es varen edificar edificis modestos, de vegades només barraques, en els terrenys del que havia estat el mas del Santjoan, d'aquí el nom actual de la urbanització. Està situada arran del Camí Vell de la Selva i de la via del tren de Lleida, a la partida dels Estellers.
El seu problema principal va ser el quedar separat de la ciutat per la via del tren. Un pas a nivell (amb barrera) separava als vianants i vehicles d'un ràpid accés o sortida de la urbanització. En el boom dels xalets unifamiliars de la dècada de 1980 les barraques varen reformar-se per a convertir-se en xalets i les edificacions de més volada també es van reformar i millorar, amb un considerable increment dels preus. Cap a l'any 2000, es va obrir un itinerari alternatiu que portava a la zona nord de creixement de Reus, on s'han construït habitatges, hotels i centres comercials, i es va tancar el pas a nivell que donava a l'Avinguda de l'11 de Setembre, millorant sensiblement el barri i contribuint en part a la revalorització de la zona.
El barri té una associació de veïns, bastant activa. Disposa d'un local social. Cada any el 24 de juny, la nit de Sant Joan, s'organitza la revetlla amb l'actuació d'una orquestra que es perllonga fins a la matinada. El barri no té comerços ni d'altres serveis, però sí que disposa dels serveis municipals i públics habituals. Actualment (2004) té 244 habitants.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 407. ISBN 8486387655.
# STS-2

L'STS-2 fou una missió del transbordador espacial de la NASA amb el transbordador espacial Columbia, que fou llançat el 12 de novembre del 1981. Aquesta fou la segona missió del transbordador espacial i també la segona missió del transbordador espacial Columbia. Per tant, fou la primera vegada que una nau espacial orbital reutilitzable tripulada tornava a l'espai per la seva segona missió.
A les fases inicials de programació del programa del transbordador espacial, l'STS-2 era la missió designada per reimpulsar l'Skylab. Tanmateix, els retards en el desenvolupament i l'òrbita decadent de l'Skylab impossibilitzaren la missió. Quan l'STS-2 fou llançada, l'Skylab ja havia caigut de l'òrbita des de feia temps.

## Referències

* ↑ «NASA - STS-2». National Aeronautics and Space Administration. [Consulta: 9 maig 2008].
* ↑ La càpsula suborbital no tripulada de la missió Gemini 2 fou reutilitzada en una altra prova suborbital no tripulada pel projecte del Manned Orbiting Laboratory després d'una important restauració. L'X-15 (pilotat pel comandant de l'STS-2 Joe Engle) fou reutilitzat en diverses missions espacials suborbitals.
* ↑ Shayler, David (2001), Skylab, Berlín: Springer, p. 311, ISBN 185233407X, 9781852334079 Error en ISBN: caràcter no vàlid
# Bo intercanviable

Un bo intercanviable (en anglès: Exchangeable bond, acrònim: XB) és un tipus de valor financer híbrid consistent en un bo i una opció inserida, que dona dret a canviar els bons per accions d'una companyia diferent de l'emissora del bo (usualment una subsidiària o altre en la qual l'emissor hi té participació) en un moment determinat, en unes condicions preestablertes. Un bo intercanviable és diferent d'un bo convertible, el qual dona dret al tenedor de l'opció a convertir el bo en accions del mateix emissor.

## Pricing

La valoració d'un bo intercanviable és similar a la d'un bo convertible, valorant d'una banda el bo i de l'altra l'opció inserida separadament.
* El Preu d'un bo intercanviable = preu d'un bo + preu de l'opció a intercanviar
* El preu d'un bo intercanviable és sempre més alt que el preu d'un bo simple perquè l'opció dona valor al tenedor.
* Per tant, la rendibilitat a venciment d'un bo extensible ha d'ésser inferior a la d'un bo simple.

## Referències

* ↑ Successful placement by KfW of exchangeable bonds due 2014, exchangeable into shares of Deutsche Post AG

## Enllaços externs

* First Exchangeable Bond in Central and Eastern Europe issued by EBRD Arxivat 2007-07-16 a Wayback Machine.
* Dixons mulls Wanadoo exchangeable bond issue
* Allianz: Bonds and Exchangeable Bonds Arxivat 2008-06-05 a Wayback Machine.
# Busturialdeko Hitza

Busturialdeko Hitza (en català, La Paraula de Busturialdea) és una publicació periòdica en basc. Va ser fundada el 15 de desembre de 2005 i el seu àmbit territorial és la comarca biscaina de Busturialdea, d'aquí el seu nom. La seva freqüència de publicació és quinzenal.
Aquesta publicació va aparèixer com una iniciativa privada per proporcionar notícies en basc a les vint poblacions de la comarca (Ajánguiz, Arrazua, Bermeo, Busturia, Cortézubi, Ea, Elanchove, Ereño, Errigoiti, Forua, Gautéguiz d'Arteaga, Guernica i Luno, Ibarranguelua, Mendata, Morga, Múgica, Mundaca, Murueta, Nabarniz i Pedernales). Al moment de la seva aparició ja hi havia altres publicacions comarcals o locals en basc, com Tolosaldeko Hitza, Oarsoaldeko Hitza, Lea-Artibaialdeko Hitza, Urola Kostako Hitza, Goierriko Hitza i Irutxuloko Hitza.
Inicialment es va publicar de dimarts a diumenge però les necessitats econòmiques van fer que des de febrer de 2007 aparegués solament de dimarts a dissabte. Els problemes financers es devien en part en què en ser una empresa privada, alguns ajuntaments del seu àmbit d'actuació no la subvencionaven.

## Referències

* ↑ «Busturialdeko hitza : eskualde osoan banatua» (en basque), 2005-. [Consulta: 13 abril 2022].
* 1 2 3 Argia. «'Busturialdeko Hitza' bost egunetan banatuko da aurrerantzean» (en basc), 2007. [Consulta: 16 febrer 2016].

## Enllaços externs

* Edició en línia
# Fejervarya cancrivora

Fejervarya cancrivora és una espècie de granota que viu al sud-est d'Àsia (incloent-hi les Filipines).

## Referències

* Iskandar, D.T. i E. Colijn. 2000. Preliminary Checklist of Southeast Asian and New Guinean Herpetfauna. I. Amphibians. Treubia, volum 31, part 3 (Suppl.):1-133, desembre del 2000.